cyanic-selkie/wikianc huggingface dataset:
সেন্টিনেলী জনগোষ্ঠী
বর্তমান অবস্থা
১৯৬৭ সাল থেকে পোর্ট ব্লেয়ারে অবস্থিত ভারতীয় কর্তৃপক্ষ সেন্টিনেলদের সাথে যোগাযোগ করার বেশকিছু পদক্ষেপ নিয়ে আসছে। নৃতাত্ত্বিক ও ভারতের ট্রাইবাল ওয়েলফেয়ার ম্যানেজমেন্টের মহাপরিচালক টি এন পণ্ডিতের নেতৃত্বে সেন্টিনেলদের সাথে যোগাযোগ স্থাপনের উদ্দেশ্যে বেশকিছু অভিযান পরিচালনা করা হয়। এসব অভিযানে তাদেরকে উপহার হিসেবে সমুদ্র সৈকতে খাবার ছড়িয়ে (যেমন: নারকেল) বন্ধুত্ব স্থাপনের চেষ্টা করা হয়। এসব প্রচেষ্টার মাধ্যমে সেন্টিনেলদের মধ্যে তৈরি বহিরাগতদের সম্পর্কে সৃষ্ট হিংস্র মনোভাব দূর করার চেষ্টা করা হয়। ১৯৯১ খ্রিস্টাব্দের ৪ জানুয়ারি বাঙালি নৃতত্ত্ববিদ মধুমালা চট্টোপাধ্যায় সহ ১৩ জনের একটি যোগাযোগকারী দল পৃথিবীর অন্যতম এই বিচ্ছিন্ন জনগোষ্ঠী সেন্টিনেলীদের সঙ্গে প্রথম এবং একমাত্র বন্ধুত্বপূর্ণ যোগাযোগ সাধনে সক্ষম হন। পরবর্তীতে, বেশ কিছু সময়ের জন্য ধারণা করা হয়েছিলো, অভিযানগুলো ফলপ্রসূ হচ্ছে, কিন্তু ১৯৯০-এর দশকে বহিরাগতদের সাথে দক্ষিণ ও মধ্য আন্দামান দ্বীপপুঞ্জে বসবাসরত জারোয়া জাতিগোষ্ঠীর ওপর পরিচালিত একইরকম অভিযানে সৃষ্ট বেশ কিছু ধারাবাহিক আক্রমণে কিছু মানুষ প্রাণ হারায়। এছাড়াও নতুন রোগের বিস্তারের আশঙ্কা দেখা দেওয়ায় অভিযানগুলো বন্ধ হয়ে যায়।
২০০৬ সালে সেন্টিনেল তীরন্দাজরা তাদের দ্বীপে অনুপ্রবেশকারী দুই জন জেলেকে তীর মেরে হত্যা করে। পরবর্তীতে সেন্টিনেল তীরন্দাজরা মরদেহ উদ্ধারে আসা হেলিকপ্টারটিকেও তীর মেরে হটিয়ে দেয়। তার পর থেকে এখনও পর্যন্ত ঐ জেলেদের মরদেহ উদ্ধার করা যায়নি। যদিও উদ্ধার অভিযানে আসা হেলিকপ্টার থেকে তাদের মরদেহ দেখা গিয়েছিলো। কারণ উদ্ধারকারী হেলিকপ্টারের পাখার ঘূর্ণনে সৃষ্ট প্রবল বাতাদের তোড়ে সেন্টিনেলদের অল্পগভীর কবরের মাটি সরে গিয়ে ঐ দুজন জেলের মৃতদেহ দেখা যায়।
ভিয়েতনামে বৌদ্ধধর্ম
ভিয়েতনামের বৌদ্ধ ধর্ম (ভিয়েতনামে Đạo Phật道佛 বা Phật Giáo佛教), জাতিগত ভিয়েতনামের দ্বারা অনুশীলন করা হয়, প্রধানত মহাযান ঐতিহ্যের এবং প্রধান ধর্ম। বৌদ্ধধর্ম সম্ভবত খ্রিস্টপূর্ব ৩য় বা ২য় শতকের গোড়ার দিকে ভারতীয় উপমহাদেশ বা চীন থেকে ১ম বা ২য় শতাব্দীতে ভিয়েতনামে আসে। ভিয়েতনামী বৌদ্ধধর্মের তাওবাদ, চীনা আধ্যাত্মিকতা এবং ভিয়েতনামী লোকধর্মের কিছু উপাদানের সাথে একটি সমন্বয়পূর্ণ সম্পর্ক রয়েছে।
রত্না পাঠক
রত্না পাঠক (জন্ম ১৮ মার্চ ১৯৬৩), নিজের বিবাহিত নাম রত্না পাঠক শাহ্ হিসেবেও পরিচিত, তিনি হলেন একজন ভারতীয় অভিনেত্রী এবং পরিচালিকা, যিনি তার থিয়েটার, টেলিভিশন এবং বলিউড সিনেমায় অভিনয়ের জন্যে বহু পরিচিত। ইংরেজি এবং হিন্দি দুই ভাষার থিয়েটারেই তার অসংখ্য কাজ আছে। ১৯৮০ খ্রিষ্টাব্দের দশকে ইধার উধার নামে জনপ্রিয় টেলিভিশন ধারাবাহিকে আত্মপ্রকাশের মধ্যে দিয়ে তার উত্থান ঘটে।
যাইহোক, রত্না পাঠক বহুল পরিচিতি লাভ করেন সমালোচকদের দ্বারা ভূয়সী প্রশংসিত সারাভাই ভার্সেস সারাভাই টেলিভিশন ধারাবাহিকে তার মায়া সারাভাই চরিত্রের রূপে অভিনয়ের জন্যে। তিনি অন্যানা ভূমিকাতেও বিভিন্ন চলচ্চিত্রে সাহায্যকারী অভিনয় করেছিলেন; যেমন রোমান্টিক নাটক জানে তু ইয়া জানে না (২০০৮), অ্যাকশন কমেডি গোলমাল ৩ (২০১০), রোমান্টিক কমেডি এক ম্যায় অওর এক তু (২০১২), কমেডি-নাটক খুবসুরত (২০১৪) এবং কাপুর অ্যান্ড সন্স (২০১৬), সেই সঙ্গে বিপুল সমালোচিত ব্ল্যাক-কমেডি লিপস্টিক আন্ডার মাই বোরখা (২০১৭), যে চলচ্চিত্রে অভিনয়ের ফলে তিনি শ্রেষ্ঠ পার্শ্ব অভিনেত্রীর ফিল্মফেয়ার পুরস্কার পাওয়ার জন্যে মনোনীত হয়েছিলেন। তিনি ১৯৮২ খ্রিষ্টাব্দে প্রখ্যাত থিয়েটার এবং বলিউড অভিনেতা নাসিরুদ্দিন শাহ্এর সঙ্গে বিবাহ বন্ধনে আবদ্ধ হন।
প্রারম্ভিক জীবন
রত্না পাঠক শা হলেন একজন গুজরাতি হিন্দু। ১৯৬৩ খ্রিষ্টাব্দের ১৮ মার্চ মুম্বই শহরে তার জন্ম হয়; তার পিতার নাম বলদেব পাঠক এবং মা হলেন অভিনেত্রী দীনা পাঠক। অভিনেত্রী সুপ্রিয়া পাঠক হলেন তার বড়ো দিদি
রত্না পাঠক, মুম্বইয়ের দাদার অঞ্চলের, জে বি বাছা হাই স্কুলের প্রাক্তন ছাত্রী এবং দিল্লির ন্যাশনাল স্কুল অফ ড্রামার ১৯৮১ ব্যাচের শিক্ষার্থী।
টোরি কেলি
ভিক্টোরিয়া লরেন কেলি (জন্ম ১৪ ডিসেম্বর ১৯৯২) একজন মার্কিন গায়িকা, সঙ্গীত-রচয়িতা, অভিনেত্রী এবং রেকর্ড প্রযোজক। কিশোর বয়সে ইউটিউবে ভিডিও পোস্ট এবং ২০১০ সালে আমেরিকান আইডলের সিজন ৯-এর সেমিফাইনালে পৌঁছানোর ফলে কেলি সর্বপ্রথম পরিচিতি পান। এরপর তিনি ২০১২ সালে তার স্ব-প্রযোজিত প্রথম ইপি হ্যান্ড মেড সং বাই টোরি কেলি প্রকাশ করেন।
রত্না পাঠক
কর্মজীবন
মির্চ মসালা র মতো অনেক সাফল্য লাভ করা চলচ্চিত্রে যেমন তাকে দেখা গিয়েছে, সেই রকমই দ্য পারফেক্ট মার্ডার চলচ্চিত্রেও তিনি স্ত্রীর ভূমিকায় অবতীর্ণ হয়ছিলেন।
এছাড়াও তিনি জনপ্রিয় কমেডি সিটকম সারাভাই ভার্সেস সারাভাই চলচ্চিত্রেও অভিনয় করেছিলেন, যে কাজের জন্যে তিনি ২০০৫ খ্রিষ্টাব্দের আইটিএ শ্রেষ্ঠ কমেডি অভিনেত্রীর পুরস্কার পেয়েছিলেন।
টোরি কেলি
২০১৩ সালে স্কুটার ব্রাউন তার ম্যানেজার হওয়ার পর তিনি ক্যাপিটল রেকর্ডসের সাথে চুক্তিবদ্ধ হন। এর স্বল্প সময় পর তার দ্বিতীয় ইপি ফোরওয়ার্ড (২০১৩) প্রকাশিত হয়। বড় কোন লেভেলের মাধ্যমে প্রকাশ হওয়া এটিই তার প্রথম ইপি। কেলির অভিষেক স্টুডিও অ্যালবাম আনব্রেকেবল স্মাইল (২০১৫) যুক্তরাষ্ট্রে বিলবোর্ড হট ২০০-তে দ্বিতীয় স্থানে জায়গা করে নেয়। এর প্রধান একক ছিল "নোবডি লাভস", যেটি তাকে প্রথমবারের মত বিলবোর্ড হট ১০০-তে স্থান করে দেয়।
রত্না পাঠক
কর্মজীবন
২০০৮ খ্রিষ্টাব্দের জুলাই মাসে তিনি আবির্ভূত হন জানে তু ইয়া জানে না সফল চলচ্চিত্রে নায়কের মায়ের চরিত্রে। ওই ছবিতে নাসিরুদ্দিন শাহ্ তার স্বামীর ভূমিকায় অভিনয় করেন, এক মৃত ব্যক্তির চরিত্রে যিনি একটা ছবি থেকে কথা বলছেন এরকম দেখানো হয়েছে। এছাড়া তিনি কয়েকটা রাশিয়ান নাটকেও অভিনয় করেছেন, অন্যদিকে 'মটলে থিয়েটার গ্রুপ'-এর তিনি যুগ্ম-প্রতিষ্ঠাতা এবং সক্রিয় সদস্য হয়েছিলেন। গোলমাল ৩ নামে এক সফল চলচ্চিত্রে তিনি অভিনয় করেন, তার বিপরীতে ছিলেন মিঠুন চক্রবর্তী। ২০১২ খ্রিষ্টাব্দে তিনি পদ্মশ্রী এবং পদ্মভূষণ পুরস্কারের নির্বাচন কমিটির অংশ হিসেবে ছিলেন।
টোরি কেলি
টোরি কেলি ৫৮তম গ্র্যামি পুরস্কারে সেরা নতুন শিল্পী বিভাগে মনোনিত হন। তিনি অ্যানিমেশন চলচ্চিত্র সিং-এ মিনা চরিত্রে কন্ঠাভিনয় করেছেন। তার দ্বিতীয় স্টুডিও অ্যালবাম হাইডিং প্লেইস (২০১৮)বিলবোর্ড ২০০-এ ৩৫তম স্থান অর্জন করে এবং সেরা গস্পেল অ্যালবাম এবং সেরা গস্পেল পরিবেশনা/গান বিভাগে দুইটি গ্র্যামি পুরস্কার লাভ করে। ২০১৯ সালে কেলি তার তৃতীয় স্টুডিও অ্যালবাম ইন্সপায়ার্ড বাই ট্রু ইভেন্টস প্রকাশ করেন।
রত্না পাঠক
ব্যক্তিগত জীবন
থাম্ব|রত্না পাঠক সঙ্গে স্বামী [[নাসিরুদ্দিন শাহ্,২০১২]] রত্না পাঠক নাসিরুদ্দিন শাহ্ য়ের সঙ্গে বিবাহবন্ধনে আবদ্ধ হন। তাদের দুই পুত্রসন্তান ইমাদ শাহ্ এবং বিভান শাহ্। নাসিরুদ্দিন শাহ্ য়ের প্রথম বিবাহের হীবা শাহ্ নামে এক কন্যা বর্তমান।
উল্লেখসমূহ
<references group="" responsive="">
জন মামফোর্ড (মল্লক্রীড়াবিদ)
জন মামফোর্ড (১২ এপ্রিল ১৯১৮ - ১৬ জুলাই ১৯৯৯) ছিলেন একজন অস্ট্রেলীয় ক্রীড়াবিদ, যিনি ১৯৩৮ সালের ব্রিটিশ এম্পায়ার গেমসে প্রতিদ্বন্দ্বিতা করেছিলেন। ১৯৩৮ এম্পায়ার গেমসে তিনি ১০০ গজ ইভেন্টের পাশাপাশি ২২০ গজ প্রতিযোগিতায় রৌপ্য পদক জিতেছিলেন। ৪৪০ গজ প্রতিযোগিতায় তিনি চতুর্থ স্থান অর্জন করেন।
স্বাস্থ্য ও পরিবার কল্যাণ মন্ত্রণালয় (বাংলাদেশ)
স্বাস্থ্য ও পরিবার কল্যাণ মন্ত্রণালয় গণপ্রজাতন্ত্রী বাংলাদেশ সরকারের একটি মন্ত্রণালয়। বাংলাদেশ সরকারের অন্যতম এ সংস্থাটি দেশের জনস্বাস্থ্য সুরক্ষায় ও পরিবার পরিকল্পনা নিয়ে কাজ করে। এ মন্ত্রণালয় দুটি বিভাগ নিয়ে গঠিত (স্বাস্থ্য বিভাগ ও পরিবার পরিকল্পনা বিভাগ)। মন্ত্রণালয়ের বর্তমান দায়িত্বপ্রাপ্ত মন্ত্রী হলেন জাহিদ মালেক স্বপন, তিনি ২০১৯ সালের ৭ জানুয়ারি দায়িত্ব গ্রহণ করেছেন।
হায়াতুল্লাহ নিয়াজি
হায়াতুল্লাহ নিয়াজি (জন্ম: ৯ ডিসেম্বর ২০০০) নরওয়েজিয়ান ক্রিকেটার যিনি জাতীয় দলের হয়ে খেলেন। ২০১৯ সালের মে মাসে গের্নেসিতে অনুষ্ঠিত আইসিসি টি-টোয়েন্টি বিশ্বকাপ ইউরোপ বাছাইপর্বের টুর্নামেন্টের আঞ্চলিক ফাইনালের জন্য নরওয়ের দলে জায়গা পেয়েছিলেন তিনি। তিনি ১৫ জুন ২০১৯ এ ইতালির বিপক্ষে নরওয়ের হয়ে টি-টোয়েন্টি আন্তর্জাতিক (টি টোয়েন্টি) তে আত্মপ্রকাশ করেছিলেন।
পাল ডাংশু
প্রারম্ভিক বছর
২০২০ সালে গঠিত হওয়ার পর থেকে পল গত কয়েক বছর ধরে টিপরা মোথা পার্টির প্রধান মিডিয়ার দায়িত্বে ছিলেন।
ত্রিপুরা বিধানসভায় বিধায়ক
তিনি মোট ভোটের বিশাল ৫২.৭৩% ভোট পেয়েছেন।
২০২২ নামিবিয়া ত্রিদেশীয় সিরিজ (রাউন্ড ১৮)
প্রাথমিকভাবে সিরিজটি ২০২০ সালের এপ্রিল মাসে অনুষ্ঠিত হওয়ার কথা ছিল। কিন্তু কোভিড-১৯ মহামারির কারণে ২০২০ সালের মার্চ মাসে সিরিজটি স্থগিত করা হয়।
দলীয় সদস্য
চোটের কারণে ইয়ান ফ্রাইলিংক নামিবিয়া দল থেকে ছিটকে যান।
যদি একদিন
যদি একদিন ২০১৯ সালে মুক্তিপ্রাপ্ত বাংলাদেশী চলচ্চিত্র। ছবিটি পরিচালনা করেছেন মুহাম্মদ মোস্তফা কামাল রাজ ও প্রযোজনা করেছেন বেঙ্গল মাল্টিমিডিয়া লিমিটেড। চিত্রনাট্য লিখেছেন মুহাম্মদ মোস্তফা কামাল রাজ এবং আসাদ জামান। এই চলচ্চিত্রে মূল চরিত্রগুলোতে অভিনয় করছেন তাহসান রহমান খান, শ্রাবন্তী চট্টোপাধ্যায়, তাসকিন রহমান ও শিশুশিল্পী আফরীন শিখা। ‘যদি একদিন’ মুহাম্মদ মোস্তফা কামাল রাজের পঞ্চম ছবি।
কাহিনী সংক্ষেপে
ছবিটির গল্প একটি পরিবারকে কেন্দ্র করে গড়ে উঠেছে। এতে বাবা-মেয়ের অন্য রকম স্নেহ-ভালোবাসা গল্প তুলে ধরা হয়েছে। সিনেমায় বাবা ফয়সালের চরিত্রে অভিনয় করেছেন তাহসান ও মেয়ে রূপকথার চরিত্রে আফরীন শিখা।
সঙ্গীত
যদি একদিন চলচ্চিত্রের সংগীত পরিচালনা এবং ছবির আবহসংগীত করেছেন নাভেদ পারভেজ। গান তৈরি করেছেন হৃদয় খান, ইমরান ও নাভেদ পারভেজ।
মুক্তি
শুরুতে ২২টি প্রেক্ষাগৃহে মুক্তি পায় এই চলচ্চিত্রটি।
নেদারল্যান্ডে বৌদ্ধধর্ম
বৌদ্ধধর্ম নেদারল্যান্ডসের একটি বড় সম্প্রদায়ের ধর্ম, তবে সাম্প্রতিক বছরগুলিতে এটি দ্রুত বৃদ্ধি পেয়েছে। <sup class="noprint Inline-Template" style="white-space:nowrap;">] ২০০৬ সালের অনুমান অনুসারে, ১৭০,০০০ ডাচ জনগণ তাদের ধর্মকে বৌদ্ধ হিসাবে চিহ্নিত করেছে (মোট জনসংখ্যার প্রায় ২%)।
প্রথম ইতিহাস
নেদারল্যান্ডে বৌদ্ধধর্মের প্রথম সচেতনতা প্রাথমিক বইগুলিতে খুঁজে পাওয়া যেতে পারে, ১৬৫১, ১৮৪৩ এবং ১৮৭৮ সালে বৌদ্ধধর্মের পুনঃআবির্ভূত হওয়ার উল্লেখ সহ, বৌদ্ধধর্মের উপর প্রথম বই লেখা হয়েছিল। 1879 সালে ডাচ ভাষা । শতাব্দীর শুরুতে ডাচ ভাষায় বৌদ্ধধর্মের আরও জনপ্রিয় বই প্রকাশিত হয়।
রতন ভৌমিক
রতন কুমার ভৌমিক একজন ভারতীয় রাজনীতিবিদ এবং ভারতের কমিউনিস্ট পার্টি (মার্ক্সবাদী) এর সদস্য। তিনি গোমতি জেলার কাকরাবন-সালগড় কেন্দ্র থেকে ত্রিপুরা বিধানসভার সদস্য।
সৌরিন ভট্টাচার্যী
'সৌরিন ভট্টাচার্জী'  (১৯২৬-১৯৯৭) একজন ভারতীয় রাজনীতিবিদ ছিলেন। তিনি একজন সংসদ সদস্য ছিলেন, পশ্চিমবঙ্গ রাজ্যসভা, ভারতের সংসদ -এর সদস্য হিসাবে প্রতিনিধিত্ব করেছিলেন।  বিপ্লবী সমাজতান্ত্রিক দল থেকে।
ভারতীয় জাতীয় বর্ষপঞ্জি
ভারতীয় জাতীয় বর্ষপঞ্জি (অথবা শালিবাহন পঞ্জিকা) হল ভারতীয় উপমহাদেশে বহুলপ্রচলিত একটি প্রাচীন সৌরচান্দ্রিক নির্ভর বর্ষপঞ্জীর সংশোধিত সৌরনির্ভর রূপ যা বর্তমানে ভারতের জাতীয় বর্ষপঞ্জি। এর পঞ্জিকা সাল বঙ্গাব্দের ৫১৫ বছর পূর্বে এবং খ্রিস্টাব্দের ৭৮ বছর পরে প্রচলিত হয়।
উৎপত্তি
এর বর্ষপঞ্জীর উৎস নিয়ে ঐতিহাসিকদের মধ্যে মতানৈক্য আছে। কুষাণ রাজা কণিষ্ককে এই বর্ষপঞ্জির আদিপুরুষ শক পঞ্জিকার প্রণেতা বলে বিশ্বাস করা হয়। তবে অধিকাংশ ঐতিহাসিকের মতানুসারে প্রাচীন ভারতীয় নৃপতি শালিবাহনের প্রয়াণ দিবস থেকেই এর সূচনা। এটি একটি সৌর পঞ্জিকা এবং পূর্বে এর মাস এবং দিনাঙ্ক গণিত হত খ্রিস্টীয় চতুর্থ শতাব্দীতে উদ্ভূত প্রাচীন ভারতীয় জ্যোতির্বিষয়ক গ্রন্থ ‘সূর্য সিদ্ধান্তের’ সৌরবর্ষ গণনার বিধি মান্য করে অর্থাৎ রবিসংক্রান্তি অনুসারে।
একটি রাশি থেকে অপর একটি রাশিতে সূর্যের আপাতগমনের (প্রকৃতপক্ষে পৃথিবীর বার্ষিক গতি) ফলে মাস পরিবর্তিত হত। পূর্ব ভারতে প্রচলিত বঙ্গাব্দে এবং ভাস্করাব্দে বর্ষগণনার ক্ষেত্রে এখনও এই প্রাচীন পদ্ধতিটিই অনুসৃত হয়ে থাকে। শক পঞ্জিকায় অঞ্চলভেদে বিভিন্ন সময়ে বর্ষারম্ভ হত। যেমন উত্তর ভারতে বছর শুরু হত চৈত্র মাসে কিন্তু পূর্ব ভারতে নববর্ষ অনুষ্ঠিত হত বৈশাখ মাসে। ভারতীয় ইতিহাসের আধুনিক যুগেও অন্যান্য অব্দের পাশাপাশি এর ব্যবহার বহুলভাবে লক্ষিত হয়। আসামে "ভাস্করাব্দ" নামক একটি পঞ্জিকা ও পঞ্জিকা সালের প্রচলিত থাকলেও শক পঞ্জিকা ও এর পঞ্জিকা সাল শকাব্দের ব্যবহারই বহুল প্রচলিত। সূর্যসিদ্ধান্তের প্রাচীন নিয়ম মেনেই অসমে ১ বহাগ (বৈশাখ) পালিত নববর্ষ উৎসব "বহাগ বিহু" থেকে শকাব্দ গণনা করা হয়। ঊনবিংশ শতাব্দীতে বঙ্গদেশে প্রকাশিত বিভিন্ন দৈনিক এবং সাময়িক পত্রে এর উল্লেখ পাওয়া যায়। এদের মধ্যে উল্লেখযোগ্য “তত্ত্ববোধিনী পত্রিকা”।
জাতীয় বর্ষপঞ্জি হিসেবে গ্রহণ
১৯৫০ খ্রিস্টাব্দে স্বাধীন ভারত একটি প্রজাতান্ত্রিক যুক্তরাষ্ট্রে রূপান্তরিত হবার পরে ভারতের কেন্দ্রীয় সরকার একটি জাতীয় পঞ্জিকা প্রচলনের প্রয়োজনীয়তা অনুভব করে। এর ফলে ১৯৫৭ খ্রিস্টাব্দে অর্থাৎ ১৮৭৯ শকাব্দে ভারত সরকার বিজ্ঞানী মেঘনাদ সাহার নেতৃত্বে একটি “পঞ্জিকা সংস্কার কমিটি” গঠন করেন। এই কমিটি শকের পঞ্জিকা সহ ভারতে প্রচলিত অন্যান্য বর্ষপঞ্জিসমূহের সংস্কারসাধনে নিযুক্ত হয়। উক্ত কমিটি শকাব্দকে ঋতুনিষ্ঠ ও সর্বস্তরে ব্যবহারোপযোগী করে তোলার জন্য এবং আন্তর্জাতিক স্তরে প্রচলিত গ্রেগরীয় বর্ষপঞ্জীর সঙ্গে সমন্বয় রেখে চলার জন্য এই বর্ষপঞ্জীকে সংস্কার করতে উদ্যোগী হয়। “সূর্য সিদ্ধান্তে” উল্লিখিত নিরয়ণ বর্ষগণনারীতি পরিহার করে “পঞ্জিকা সংস্কার কমিটি” সায়ন সৌর পঞ্জিকায় রূপান্তরিত করে এবং বারো মাসের দৈর্ঘ্য স্থির করে দেয়।  এছাড়া বার্ষিক গতির সাথে সমন্বয় রেখে অধিবর্ষে চৈত্র মাসে একটি অতিরিক্ত দিন যোগ করার সিদ্ধান্তে উপনীত হয়। ১৯৫৭ খ্রিস্টাব্দের ২২ মার্চ (১ চৈত্র ১৮৭৯ শক) ভারত সরকার এই সংস্কারপ্রাপ্ত পঞ্জিকাকে ভারতের জাতীয় পঞ্জিকা হিসাবে গ্রহণ করে এবং কেন্দ্রীয় ও রাজ্য সরকারের সর্বস্তরে গ্রেগরীয় বর্ষপঞ্জীর সাথে “ভারতীয় জাতীয় বর্ষপঞ্জি”-এর ব্যবহার প্রচলন করে।  কিন্তু সমস্ত প্রশাসনিক বিভাগে, আকাশবাণী এবং দূরদর্শনের ঘোষণায় শক পঞ্জিকা এবং এর পঞ্জিকা সাল শকাব্দের প্রচলন হলেও এখনও ১ চৈত্র (২১/২২ মার্চ), ভারতীয় জাতীয় বর্ষপঞ্জীর নববর্ষের দিন জাতীয় ছুটির দিন হিসাবে স্বীকৃত হয়নি। ধর্মীয় নিরয়ণ বর্ষপঞ্জীর বহুল প্রচলনের কারণেই সম্ভবত সংস্কারকৃত এই বর্ষপঞ্জিটি উপেক্ষিত রয়ে গেছে।
বর্ষপঞ্জির গঠন
বর্ষপঞ্জির মাসগুলো পার্শ্বীয় রাশি এর পরিবর্তে বৌদ্ধ পঞ্জিকায় ব্যবহৃত ক্রান্তীয় রাশি অনুসরণ করে। উক্ত কমিটির সিদ্ধান্তানুসারে ভারতের জাতীয় বর্ষপঞ্জির বারো মাসের দিনসংখ্যা হল এইরূপ :
কমিটির ঘোষণা অনুসারে প্রত্যেক বছর মহাবিষুবের পরদিন অর্থাৎ গ্রেগরীয় বর্ষপঞ্জীর ২২ মার্চ তারিখে এই পঞ্জিকার বর্ষ আরম্ভ হয় এবং তারিখ অনুসারে সেই দিনটি হল ১ চৈত্র। কেবল অধিবর্ষে বর্ষারম্ভ হয় ২১ মার্চ।
মাসগুলোর নাম পুরনো বৌদ্ধ সৌরচান্দ্রিক পঞ্জিকা থেকে নেওয়া হয়েছে, তাই বানানের বিভিন্নতা বিদ্যমান, এবং কোন তারিখটি কোন পঞ্জিকার অন্তর্গত তার সম্ভাব্য উৎস নিয়ে বিভ্রান্তির রয়েছে।
এই বর্ষপঞ্জিতে সপ্তাহের প্রথম দিন রাভিভারা (রবিবার)। রবিবার আধুনিক বর্ষপঞ্জিটির প্রণেতা ভারত সরকারের সরকারি ছুটির দিন।
এই সংশোধিত পঞ্জিকায় বর্ষগণনার বিধি অনুসারে এই পঞ্জিকার সালের সাথে ৭৮ যোগ করে প্রাপ্ত যোগফলকে ৪ (চার) দ্বারা ভাগ করে যদি ভাগশেষ থাকে ০ (শূন্য) তাহলে সেই বছর অধিবর্ষ হয়। কিন্তু শকাব্দের সাথে ৭৮ যোগ করার পর প্রাপ্ত যোগফল যদি ১০০-এর গুণিতক হয় তাহলে তাকে ৪০০ দ্বারা ভাগ করার পর যদি ভাগশেষ থাকে ০ (শূন্য) তাহলে সেই বছর অধিবর্ষ হয়।
অখিল ভারতীয় আয়ুর্বিজ্ঞান সংস্থান, যোধপুর
অল ইন্ডিয়া মেডিকেল সায়েন্সেস ইনস্টিটিউট, যোধপুর (এইমস যোধপুর; আইএএসটি: Akhil Bhāratiya Āyurvignan Samsthān Jodhpur (বাংলা:অখিল ভারতীয় আয়ুর্বিজ্ঞান সংস্থান যোধপুর)) ভারতের যোধপুরে অবস্থিত একটি মেডিকেল কলেজ এবং চিকিৎসা গবেষণার সরকারি বিশ্ববিদ্যালয়। অন্যান্য পাঁচটি অখিল ভারতীয় আয়ুর্বিজ্ঞান সংস্থান (এআইআইএমএস) এর মতো এটিও ২০১২ সালে প্রতিষ্ঠিত হয় এবং এটি স্বাস্থ্য ও পরিবার কল্যাণ মন্ত্রকের অধীনে স্বায়ত্তশাসিতভাবে পরিচালিত হয়।
প্রতিষ্ঠা
সর্বভারতীয় মেডিকেল সায়েন্সেস ইনস্টিটিউট (সংশোধন) বিল, ২০১২ লোকসভায় ২৭ আগস্ট ২০১২ প্রবর্তিত হয়। এই বিলটি একটি অধ্যাদেশকে প্রতিস্থাপন করে, যা ছয়টি এইমস প্রতিষ্ঠানকে সেপ্টেম্বর ২০১২ সাল থেকে কার্যকর করার অনুমতি দেয়। লোকসভা ৩০ আগস্ট ২০১২ সালে এইমস (সংশোধন) বিল, ২০১২ পাস করে। তার আগে, ছয়টি নতুন এইমস ভারতীয় সমিতি নিবন্ধকরণ আইনের অধীনে নিবন্ধিত হয় এবং বিল তাদের দিল্লির বিদ্যমান এইমস দিল্লির আদলে স্বায়ত্তশাসিত সংস্থা হয়ে উঠতে সাহায্য করে। এইমস (সংশোধনী) বিল, ২০১২ ৩ সেপ্টেম্বর ২০১২ সালে রাজ্যসভায় পেশ করা হয়। রাজ্যসভা ৪ সেপ্টেম্বর ২০১২ সালে এইমস (সংশোধন) বিল, ২০১২ পাস করে এবং ছয়টি এইমস সেপ্টেম্বর ২০১২ সালে কার্যক্রম শুরু করে।
অবস্থান
এইমস যোধপুর যোধপুরের শিল্প অঞ্চল বাসনী শহরের উপকণ্ঠে অবস্থিত। ২০০৪ সালের ৩১ জানুয়ারি তৎকালীন অর্থমন্ত্রী যশবন্ত সিং এইমস যোধপুরের ভিত্তি প্রস্তর স্থাপন করেন এবং অনুষ্ঠানে তৎকালীন স্বাস্থ্যমন্ত্রী সুষমা স্বরাজ এবং তৎকালীন কৃষিমন্ত্রী রাজনাথ সিং উপস্থিত ছিলেন।
ফরোয়ার্ড ব্লক (সমাজতন্ত্রী)
ফরোয়ার্ড ব্লক (সমাজবাদী), অল ইন্ডিয়া ফরওয়ার্ড ব্লক থেকে বিচ্ছিন্ন একটি দল। এফবি(এস) ১৯৯৬-১৯৯৮ এর কাছাকাছি ছিল। দলটি মূলত উত্তর পশ্চিমবঙ্গে ছিল।
অখিল ভারতীয় আয়ুর্বিজ্ঞান সংস্থান, যোধপুর
শিক্ষার্থী
২০১৩ সাল থেকে এইমস ১০০ এমবিবিএস এবং বি.এসসি নার্সিং (অনার্স) শিক্ষার্থীদের ভর্তি করা শুরু করে। ২৭শে জুলাই, ২০১৩ সাল থেকে বহির্বিভাগ রোগী (ওপিডি) পরিষেবাগুলি এইমস যোধপুরে শুরু হয়। এইমস ২০১৬ সাল থেকে অ্যানাটমি, বায়োকেমিস্ট্রি, ফিজিওলজি এবং কমিউনিটি মেডিসিন এবং ফ্যামিলি মেডিসিন বিভাগগুলিতে এমডি কোর্স শুরু হয়। এইমস যোধপুরে ২০ টি বিভাগে স্নাতকোত্তর কোর্স শুরু হয়েছে ২০১৭ সাল থেকে ৫৬ টি আসন নিয়ে।
ফরোয়ার্ড ব্লক (সমাজতন্ত্রী)
১৯৯৬ সালের লোকসভা নির্বাচনে এফবি(এস) পশ্চিমবঙ্গ থেকে দুজন প্রার্থীকে লঞ্চ করেছিল। কোচবিহার থেকে হিতেন বর্মন পেয়েছেন ১৪৫,০৭৮ ভোট (১৫,৫৬%) এবং মিহির কুমার রায় পেয়েছেন ২৭,৬০৭ ভোট (৩,০৯%) জলপাইগুড়িতে। পশ্চিমবঙ্গের ১৯৯৬ সালের বিধানসভা নির্বাচনে, এফবি(এস) ২০ জন প্রার্থীকে লঞ্চ করেছিল, যারা একসঙ্গে ১২৩ ৩১৬ ভোট পেয়েছিলেন। একজন প্রার্থী নির্বাচিত হয়েছেন, দিনহাটা থেকে কমল গুহ (৭০,৫৩১ ভোট, ৪৯,৫৮%)।
১৯৯৮ সালের লোকসভা নির্বাচনে এফবি(এস) ভারতীয় জাতীয় কংগ্রেসের সাথে ছিল। দলটি কংগ্রেস সমর্থিত উত্তর পশ্চিমবঙ্গের কোচবিহারে একজন প্রার্থীকে লঞ্চ করেছে। প্রার্থী গোবিন্দ রায় ২৭২,৯৭৪ ভোট (৩০,১৬%) নিয়ে দ্বিতীয় হয়েছেন। পরে এফবি(এস) এবং এআইএফবি পুনরায় একত্রিত হয়।
লাইলাতুল জাইজা
লাইলাতুল জাইজা বা পুরস্কার প্রাপ্তির রাত হ'ল ঈদ-উল-ফিতর এবং  ঈদ-উল-আযহার  পূর্ববর্তী রাত। রমজান মাসের সাথে এর বিশেষ  তাৎপর্য  রয়েছে । এই মাসে সমস্ত রোযা এবং নেক আমলের প্রতিদান অর্জন করা হয় । এটি মুসলমানদের জন্য একটি বরকতময় রাত ।এই রাত নামাজ ও দোয়া করার রাত হিসাবে বিবেচিত হয়।    নবী মুহাম্মদ  বলেছেন  সুনানে ইবনে মাজায় এই হাদীসটি  বর্ণনা  করা আছে ।
ইস্ট ওয়েস্ট মিডিয়া গ্রুপ লিমিটেড
ইস্ট ওয়েস্ট মিডিয়া গ্রুপ একটি বাংলাদেশি মিডিয়া গ্রুপ। এর সদর দপ্তর ঢাকার বসুন্ধরা আবাসিক এলাকায় অবস্থিত। মিডিয়া গ্রুপটির চেয়ারম্যান মোস্তফা কামাল মহিউদ্দিন।
ইতিহাস
ইস্ট ওয়েস্ট মিডিয়া গ্রুপ ২০০৯ সালের প্রতিষ্ঠিত হয়। ২০১৬ সালে প্রতিষ্ঠানটি সর্বোচ্চ কর দেওয়ার জন্য জাতীয় রাজস্ব বোর্ড কর্তৃক পুরস্কৃত হয়।
কার্জন গেট, বর্ধমান
কার্জন গেট হল ভারতের পশ্চিমবঙ্গ রাজ্যের পূর্ব বর্ধমান জেলার বর্ধমান শহরের একটি বিখ্যাত দর্শনীয় স্থাপত্ব।
বিজয় চাঁদ রোড এবং গ্র্যান্ড ট্রাঙ্ক রোডের পার্শ্ববর্তী স্থানে অবস্থিত, এটি ১৯০২/১৯০৩ সালে মহারাজা বিজয়চাঁদ মহতাবের আগমন উপলক্ষে নির্মিত হয়েছিল। সাবেক রাজপ্রাসাদটি গেট থেকে ১ কিমি দূরে অবস্থিত।
লর্ড কার্জনের ১৯০৪ সালে বর্ধমানের ভ্রমণের মহিমা এবং গৌরব গুরুর নামটি কার্জন গেট হিসেবে প্রতিষ্ঠা করেছিলেন
স্বাধীনতার পর, গেটটি বিজয় তোরণ নামে পরিচিত ছিল, তবে এটি এখনও কার্জন গেট হিসাবে জনপ্রিয়, বা বরং বাংলা উচ্চারণ - কার্জন গেট। ১৯৭৪ সাল থেকে, পশ্চিমবঙ্গ সরকারের জনসম্পদ বিভাগ দ্বারা গেটটি সংরক্ষণ করা হচ্ছে।
সৌদি আরবে পারিবারিক সহিংসতা
সৌদি আরবে ব্যাপক বৈধতা
সৌদি আরবে গার্হস্থ্য নির্যাতন একটি ঘটনা হল ২০০৪ সালে জনপ্রিয় টেলিভিশন উপস্থাপিকা রানিয়া আল-বাজকে তার স্বামীর দ্বারা মারাত্মকভাবে মারধর করা শুরু করে এবং তার ক্ষত ও ফুলে যাওয়া মুখের ছবি সংবাদমাধ্যমে প্রকাশিত হয়। আল-বাজের মতে, তার স্বামী তাকে অনুমতি না দেওয়ার পরেও তার ফোন রিসিভ করার কারণে তাকে হত্যা করার উদ্দেশ্যে তাকে মারধর করে।
সৌদি আরবে ২০১৩ সাল পর্যন্ত বাড়িতে নারী ও শিশুদের প্রতি সহিংসতাকে ঐতিহ্যগতভাবে অপরাধ হিসেবে দেখা হতো না। ২০০৮ সালে, "সামাজিক সুরক্ষা ইউনিট", সৌদি আরবের মহিলাদের আশ্রয়ের সংস্করণ, প্রধানমন্ত্রীর নির্দেশে বেশ কয়েকটি বড় সৌদি শহরে সম্প্রসারণ করা হয়েছিল। সে বছর প্রধানমন্ত্রী সরকারকে গার্হস্থ্য সহিংসতা মোকাবেলার জন্য একটি জাতীয় কৌশল প্রণয়নের নির্দেশও দিয়েছিলেন। কিছু সৌদি রাজকীয় ভিত্তি, যেমন কিং আবদুল আজিজ সেন্টার ফর ন্যাশনাল ডায়ালগ ও কিং খালিদ ফাউন্ডেশন গার্হস্থ্য সহিংসতার বিরুদ্ধে শিক্ষা ও সচেতনতা প্রচেষ্টার নেতৃত্ব দিয়েছে। পাঁচ বছর পর, ২০১৩ সালে, সৌদি আরব "নো মোর অ্যাবিউজ" বিজ্ঞাপন প্রচারের মাধ্যমে গার্হস্থ্য সহিংসতার বিরুদ্ধে প্রথম বড় প্রচেষ্টা শুরু করে।
সৌদি মন্ত্রিসভা প্রথমবারের মতো ২০১৩ সালের আগস্ট মাসে গার্হস্থ্য সহিংসতাকে ফৌজদারি অপরাধ হিসেবে গণ্য করার জন্য একটি আইন অনুমোদন করে। আইনে এক বছরের কারাদণ্ড ও ৫০,০০০ রিয়াল (১৩,০০০ মার্কিন ডলার) পর্যন্ত জরিমানার শাস্তির কথা বলা হয়েছে।
সরকারি পরিসংখ্যানের উদ্ধৃতি দিয়ে একটি সংবাদপত্র জানিয়েছে, সৌদি আরবে নারী ও কিশোরদের বিরুদ্ধে হয়রানি মামলার সংখ্যা এক বছরে ২,৭৯৭ টিতে পৌঁছেছে।
সৌদি আরবে নারীদের প্রতি উল্লেখযোগ্য পরিমাণে পারিবারিক সহিংসতা তাদের নিজের জীবনে স্বায়ত্তশাসনের অভাবের সাথে সম্পর্কিত। এর একটি উদাহরণ হল পুরুষ অভিভাবকত্ব, যার জন্য ভ্রমণ, বিয়ে ও আইনি লেনদেনের মতো গুরুত্বপূর্ণ সিদ্ধান্ত নেওয়ার জন্য একজন মহিলার একজন পুরুষ অভিভাবক উপস্থিত থাকা প্রয়োজন।
বাইদা (প্রত্নতাত্ত্বিক ক্ষেত্র)
বেইদা (البيضا আল-বাইদা, "সাদাটি"), কখনো বায়দা নামেও ডাকা হয়, হল জর্ডানের সিক আল-বারিদের নিকট পেত্রা থেকে কয়েক কিলোমিটার উত্তরে অবস্থিত একটি প্রধান নব্যপ্রস্তরীয় প্রত্নতাত্ত্বিক ক্ষেত্র। এটি ইউনেস্কোর বিশ্ব ঐতিহ্যবাহী স্থানের তালিকায় অন্তর্ভুক্ত রয়েছে।
খননের ইতিহাস
১৯৫৭ সালে এই ক্ষেত্রটি প্রথম ডায়ানা কার্কব্রাইড এবং পরবর্তীতে ব্রায়ান বার্ড খনন করেন।
বসতি স্থাপনের পর্যায়
বসতি স্থাপনের তিনটি সময় নিশ্চিত করা হয়েছে: খ্রিস্টপূর্ব ১১শ সহস্রাব্দের নাতুফীয় যুগ, খ্রিস্টপূর্ব ৭ম সহস্রাব্দের প্রাক-মৃৎশিল্প নিওলিথিক বি-এর (পিপিএনবি) একটি গ্রাম  এবং খ্রিস্টপূর্ব ১ম ও ২য় শতাব্দীর নাবাতীয় যুগ।
নাতুফীয় যুগ
নাতুফীয় বাইদাকে মৌসুমী শিবির হিসেবে প্রভেদ করা হয়েছে যা অনেকদিন ধরে বারবার দখল হয়েছিলো। চুলা ও রান্না করার স্থান থেকে পাথর যন্ত্রের প্রমান নির্দেশ করে যে এখানকার প্রাথমিক অধিবাসীরা শিকার সম্পর্কিত কর্মকাণ্ডে নিযুক্ত ছিল। এই দাবি স্থায়ী ভবন, সংরক্ষণাগার, কবরস্থান এবং বড় পাথরের সরঞ্জামের অভাব প্রমাণ করে।
নব্যপ্রস্তর যুগ
বাইদার নব্যপ্রস্তর পর্যায়কে ৭২০০ থেকে ৬৫০০ খ্রিস্টপূর্ব সালের প্রাচীন গ্রাম হিসেবে নিশ্চিত করা গেছে। প্রাথমিক পিপিএনবি পর্যায়ে এই গ্রামের আনুমানিক জনসংখ্যা ছিল ৫০ থেকে ১১৫ জন। এই গ্রামবাসীরা পাথর যন্ত্র ব্যবহার করত এবং ভূগর্ভস্থ মেঝে সমেত বৃত্তাকার বাড়ির চারপাশে দেওয়াল নির্মাণ করত। এর দখলকারীরা প্রাথমিক গৃহপালিতকরণের সময় যব ও খাপলি ময়দা চাষ, ছাগল পালন ও বিভিন্ন প্রকারের পশু শিকার যেমন বন্য ছাগল, এবং ফলমূল সংগ্রহ করত। এলাকার এক স্থানে একটি কবর পাওয়া গিয়েছে যা ধর্মানুষ্ঠানের জন্য ব্যবহার করা হত বলে মনে করা হয়। প্রমান অনুসারে এটি আনুমানিক ৬৬৫০ খ্রিস্টপূর্বাব্দে আগুনে ধ্বংস হয়ে যায় এবং তারপর ভূমির উপর চতুর্ভুজাকৃতীর ঘর ও বিশেষায়িত কর্মশালা সহ এই গ্রাম পুননির্মাণ করা হয়। বাসস্থানের সোনালী সময়ে এর আনুমানিক জনসংখ্যা ছিল ১২৫ থেকে ২৩৫ জন। ৬৫০০ খ্রিস্টপূর্বাব্দের দিকে অজ্ঞাত কারণে গ্রামটি আবার পরিত্যক্ত হয়। এই অঞ্চলে কিছু উপাদান উদ্ধার করা গেছে যেগুলো দূরের অঞ্চলের যেমন আনাতোলীয় অবসিডিয়ান এবং লোহিত সাগরের মৌক্তিক। বৃত্তাকার থেকে চতুর্ভুজাকার ভবনে পরিবর্তন মানব সমাজের উন্নয়নে গুরুত্বপূর্ণ যা শহরগুলো উন্নয়নে অবদান রেখেছে। এই স্থানের কয়েক গজ পূর্বে একটি কাঠামো পাওয়া গিয়েছে যাকে প্রাক-ইব্রাহিমীয় ধর্মের একটি মন্দির হিসেবে আখ্যা দেওয়া হয়েছে যেখাবে নানা আচার অনুষ্ঠান সম্ভবত করা হত (কাঠামোর গঠন মন্দিরের মত হলেও সেখানে কোন খোদাই করা ছবির প্রমাণ বা নমুনা পাওয়া যায়নি)।
নাবাতীয় যুগ
প্রসিদ্ধ নাবাতীয় বসতি হিসেবে এই এলাকায় অনেক প্রমাণ পাওয়া যায় যেমন কৃষিজ সোপানের চারপাশে প্রাচীরমালা নির্মাণ।
অ্যাডাম মিলার (স্প্রিন্টার)
অ্যাডাম মিলার (জন্ম ২২ জুন ১৯৮৪ সিডনিতে) একজন অস্ট্রেলীয় স্প্রিন্টার, যিনি এথেন্স অলিম্পিক, ২০০৬ কমনওয়েলথ গেমস এবং ২০০৭ আইএএএফ বিশ্ব চ্যাম্পিয়নশিপে প্রতিদ্বন্দ্বিতা করেছিলেন। তিনি ২০০৮ সালে অবসর নেন।
বাংলাদেশ চলচ্চিত্র ও টেলিভিশন ইনস্টিটিউট
ইতিহাস
চলচ্চিত্র ও টেলিভিশন সম্প্রচার বিষয়ে কারিগরি প্রশিক্ষণ প্রদান; সেমিনার, সম্পোজিয়াম, ওয়ার্কশপ আয়োজন করা; সংশ্লিষ্টদের সম্মাননা প্রদান; ডিপ্লোমা, স্নাতক ডিগ্রি প্রদান এবং এ সংক্রান্ত গবেষণা করার জন্য বাংলাদেশ জাতীয় সংসদে ২০১৩ সালের ২৩ নং আইন হিসাবে ‘‘বাংলাদেশ চলচ্চিত্র টেলিভিশন ইনস্টিটিউট আইন, ২০১৩’’ পাশ হয় যা ২০ জুন ২০১৩ তারিখের বাংলাদেশ গেজেটে প্রকাশিত হয় এবং তথ্য মন্ত্রণালয়ের প্রজ্ঞাপন অনুযায়ী ০১ নভেম্বর ২০১৩ তারিখ থেকে কার্যকর বলে গন্য করা হয়। আইনটির কতিপয় ধারা সংশোধন করে সংশোধিত আইনটি ২০১৯ সালের ১১ জুলাই সংসদে পাস হয় ‘বাংলাদেশ চলচ্চিত্র ও টেলিভিশন ইনস্টিটিউট (সংশোধন) বিল-২০১৯’ শিরোনামে।
অবস্থান
তুলনামূলকভাবে নতুন এই প্রতিষ্ঠানটি এখনও নিজেস্ব ভাবনে স্থানান্তরিত হয়নি; বর্তমানে এটি ঢাকার কল্যাণপুরের দারুস সালাম রোপে অবস্থিত জাতীয় গণমাধ্যম ইনস্টিটিউটএর চতুর্থ ও পঞ্চম তলা নিয়ে অবস্থিত। সংশ্লিষ্টদের বক্তব্য অনুসারে প্রতিষ্ঠানটির জন্য স্বয়ং-সম্পূর্ণ অবকাঠামো নির্মানের পরিকল্পনা হাতে নেয়া হবে যথাশিঘ্রই।
লক্ষ্য ও উদ্দেশ্য
এই প্রতিষ্ঠানের লক্ষ্য ও উদ্দেশ্য হিসাবে বলা হয়েছে -
"চলচ্চিত্র ও টেলিভিশন অনুষ্ঠান নির্মাণে দক্ষ ও যোগ্য নির্মাতা এবং কলাকুশলী সৃষ্টির নিমিত্ত সংশ্লিষ্ট বিষয়ের উপর ডিগ্রি ও কারিগরি প্রশিক্ষণ প্রদানসহ এতদ্‌সংশ্লিষ্ট অন্যান্য ক্ষেত্রে গবেষণামূলক কর্মকাণ্ড পরিচালনা করিবার উদ্দেশ্যে।"
কার্যক্রম
এই প্রতিষ্ঠানটিতে রয়েফে বিভিন্ন বিষয়ে ডিপ্লোমা কোর্স; প্রতিষ্ঠাটি নিজেস্ব একটি গবেষণাধর্মী পত্রিকাও রয়েছে যা ‘‘বাংলাদেশ চলচ্চিত্র ও টেলিভিশন ইনস্টিটিউট পত্রিকা’’ নামে পরিচিত।
জেরুসালেম অবরোধ (৬৩৭)
৬৩৭ সালের জেরুসালেম অবরোধ বাইজেন্টাইন সাম্রাজ্য ও রাশিদুন খিলাফতের মধ্যকার একটি সংঘর্ষ। ৬৩৭ সালে এই ঘটনা সংঘটিত হয়। রাশিদুন সেনাবাহিনী আবু উবাইদাহর নেতৃত্বে ৬৩৬ সালের নভেম্বরে জেরুসালেম অবরোধ করলে এই ঘটনা সংঘটিত হয়। ছয় মাস পর পেট্রিয়ার্ক সফ্রোনিয়াস তৎকালীন খলিফা উমরের ব্যক্তিগত উপস্থিতির শর্তে আত্মসমর্পণ করতে রাজি হন। ৬৩৭ সালের এপ্রিলে খলিফা উমর জেরুসালেমে আসেন এবং এসময় শহর মুসলিমদের কাছে আত্মসমর্পণ করে।
শহরের উপর মুসলিমদের বিজয়ের ফলে ফিলিস্তিনের উপর আরব নিয়ন্ত্রণ সুপ্রতিষ্ঠিত হয়। একাদশ শতকে প্রথম ক্রুসেডের আগ পর্যন্ত এই নিয়ন্ত্রণ বজায় ছিল। খ্রিষ্টান ও ইহুদিদের পাশাপাশি এটি মুসলিমদের কাছেও একটি পবিত্র শহর। এই ঘটনার ফলে বাইজেন্টাইন প্রদেশ প্যালেস্টিনা প্রিমার অবস্থা স্থিতিশীল হয়। ৬১৩ সালে ইহুদিদের হেরাক্লিয়াসের বিরুদ্ধে বিদ্রোহের পর ৬১৪ সালে সাসানীয়রা জেরুসালেম দখল করে নেয় এবং এখানে ইহুদি স্বায়ত্তশাসন প্রতিষ্ঠিত হয়। ৬২৯ সালে বাইজেন্টাইনরা পুনরায় শহর দখল করে নেয় ও গণহত্যা চালায়। ফলে ১৫ বছরের ইহুদি শাসনের অবসান হয়।
জেরুসালেমে মুসলিম কর্তৃত্ব প্রতিষ্ঠিত হলে বাইজেন্টাইন শাসন প্রতিষ্ঠার ৮ বছর পর ও জুডিয়া থেকে রোমানদের দ্বারা ইহুদিদের বহিষ্কারের প্রায় ৫০০ বছর পর ইহুদিরা এখানে স্বাধীনভাবে বসবাস ও ধর্মপালনের সুযোগ পুনরায় ফিরে পায়।
পূর্ব ঘটনা
জেরুসালেম বাইজেন্টাইন প্রদেশ প্যালেস্টিনা প্রিমার একটি গুরুত্বপূর্ণ শহর ছিল। মুসলিম বিজয়ের ২৩ বছর পূর্বে ৬১৪ সালে শেষ বাইজেন্টাইন-সাসানীয় যুদ্ধের সময় সাসানীয় সেনাবাহিনী শাহ্‌রবারাজের নেতৃত্বে এখানে আক্রমণ করে। পারসিকরা শহরে লুটপাট চালায়। বলা হয় যে তারা শহরের ৯০,০০০ খ্রিষ্টান অধিবাসীকে হত্যা করে। লুটপাটের অংশ হিসেবে চার্চ অব দ্য হলি সেপালাচার ধ্বংস করা হয়, এর ক্রুশ খুলে নেয়া হয় ও তিসফুনে নিয়ে যাওয়া হয়। ধারণা করা হয় যে ইহুদিরা পারসিকদের সাহায্য করেছিল।
৬৩২ সালে মুহাম্মদ এর মৃত্যুর পর আবু বকর মুসলিমদের নেতৃত্ব লাভ করেন ও খলিফা হন। এরপর তাকে রিদ্দার যুদ্ধে জড়িয়ে পড়তে হয়। আরবের উপর আবু বকরের কর্তৃত্ব প্রতিষ্ঠিত হওয়ার পর তিনি পূর্ব দিকে ইরাক আক্রমণ করেন। এই অঞ্চলটি তৎকালীন সাসানীয় সাম্রাজ্যের একটি প্রদেশ ছিল। অপরদিকে পশ্চিমে তার বাহিনী বাইজেন্টাইন সাম্রাজ্য আক্রমণ করে।
৬৩৪ সালে আবু বকর মৃত্যুবরণ করেন ও উমর তার উত্তরসুরি হন। তিনি এই বিজয় অভিযান চালিয়ে যান। ৬৩৬ সালে সম্রাট হেরাক্লিয়াস তার হারানো অঞ্চল পুনরুদ্ধারের জন্য একটি বড় অভিযান চালান। কিন্তু ৬৩৬ এর আগস্টে ইয়ারমুকের যুদ্ধে তার বাহিনী পরাজিত হয়। এরপর অক্টোবরের প্রথম দিকে সিরিয়ার মুসলিম বাহিনীর কমান্ডার-ইন-চীফ আবু উবাইদাহ ভবিষ্যত পরিকল্পনা বিষয়ে একটি সভার আহ্বান করেন। উপকূলীয় শহর কায়সারিয়া ও জেরুসালেমের বিষয়ে বিভিন্ন রকম মত উঠে আসে। আবু উবাইদাহ এই দুটি শহরের গুরুত্ব অনুধাবন করছিলেন। সিদ্ধান্ত গ্রহণ করতে না পেরে তিনি খলিফা উমরের কাছে নির্দেশনা চেয়ে চিঠি লেখেন। উত্তরে খলিফা দ্বিতীয় শহরকে জয় করার নির্দেশ দেন। এরপর আবু উবাইদাহ জাবিয়া থেকে জেরুসালেমের দিকে অগ্রসর হন। তার সাথে খালিদ বিন ওয়ালিদ ও তার অধীনস্থ বাহিনীও ছিল। নভেম্বরের প্রথমদিকে মুসলিমরা জেরুসালেমে পৌছে এবং বাইজেন্টাইন বাহিনী নগর প্রাচীরের ভেতর অবস্থান নেয়।
অবরোধ
পারসিকদের কাছ থেকে জেরুসালেম পুনরুদ্ধারের পর হেরাক্লিয়াস এটির প্রতিরক্ষা মজবুত করেন। ইয়ারমুকে বাইজেন্টাইনদের পরাজয়ের পর জেরুসালেমের পেট্রিয়ার্ক সফ্রোনিয়াস প্রতিরক্ষা পুনরায় সংস্কার করেন। মুসলিমরা শহর অবরোধ করতে চায়নি। তবে ৬৩৪ সালে মুসলিমরা শহরের সকল প্রবেশ পথের উপর কর্তৃত্ব স্থাপনের পর্যায়ে ছিল। মুসলিমরা পার্শ্ববর্তী দুর্গ পেল্লা ও বসরা দখল করে নেয়ার পর জেরুসালেমে একরকম অবরোধের মুখে পড়ে। ইয়ারমুকের যুদ্ধের পর শহরটি সিরিয়ার বাকি অঞ্চল থেকে বিচ্ছিন্ন হয়ে যায় এবং সম্ভবত অবরোধের জন্য প্রস্তুতি নিয়ে রাখে। মুসলিম বাহিনী জেরিকো পৌছলে সফ্রোনিয়াস সকল পবিত্র চিহ্ন সংগ্রহ করেন ও কনস্টান্টিনোপলে পাঠানোর জন্য উপকূলে পাঠিয়ে দেন। মুসলিমরা ৬৩৬ এর নভেম্বরে শহর অবরোধ করে। শহরের উপর ক্রমাগত আক্রমণের বদলে তারা বাইজেন্টাইনদের রসদ কমে যাওয়া পর্যন্ত অপেক্ষা করেন যাতে রক্তপাতহীন আত্মসমর্পণ সম্ভব হয়।
অবরোধের ব্যাপারে বিস্তারিত তথ্য লিখিত নেই। তবে এটি রক্তপাতহীন ছিল বলে প্রতীয়মান হয়। বাইজেন্টাইনরা হেরাক্লিয়াসের কাছ থেকে সাহায্যের ব্যাপারে আশা ছেড়ে দিয়েছিল। চার মাস অবরোধের পর সফ্রোনিয়াস জিজিয়া প্রদান ও আত্মসমর্পণে সম্মত হন। তবে তিনি শর্ত দেন যে খলিফা উমরকে নিজে এসে চুক্তি স্বাক্ষর করতে হবে। বলা হয় যে, সফ্রোনিয়াসের শর্তগুলো মুসলিমদের কাছে পৌছালে অন্যতম মুসলিম সেনাপতি শুরাহবিল ইবনে হাসানা প্রস্তাব করেন যে মদীনা থেকে খলিফার প্রত্যাবর্তনের অপেক্ষা না করে খালিদ বিন ওয়ালিদকে খলিফা হিসেবে পাঠানো হোক, কারণ তিনি দেখতে অনেকটা উমরের মত ছিলেন। কিন্তু এই কৌশল কাজ করেনি। সম্ভবত খালিদ সিরিয়ায় খুব পরিচিত ছিলেন অথবা শহরের খ্রিষ্টান আরবদের কেউ কেউ মদীনায় গিয়ে উমর ও খালিদ উভয়কেই দেখেছে ফলে তাদের পার্থক্যগুলো তাদের জানা ছিল। সফ্রোনিয়াস আলোচনায় অসম্মতি জানান। যখন খালিদ মিশনের ব্যর্থতা সম্পর্কে রিপোর্ট করেন, আবু উবাইদাহ খলিফা উমরের কাছে চিঠি লিখে পরিস্থিতি অবহিত করেন ও আত্মসমর্পণ অনুষ্ঠানের জন্য তাকে জেরুসালেম আসার আমন্ত্রণ জানান।
আত্মসমর্পণ
thumb|alt=The Church of the Holy Sepulchre, where Sophronius invited Caliph Umar to offer Salah.|240px|[[চার্চ অব দ্য হলি সেপালচার|চার্চ অব দ্য হলি সেপালচারের বর্তমান দৃশ্য। পেট্রিয়ার্ক সফ্রোনিয়াস এখানে খলিফা উমরকে নামাজ পড়ার আমন্ত্রণ জানান।]]
৬৩৭ সালের এপ্রিলের প্রথমদিকে উমর ফিলিস্তিনে পৌছান। প্রথমে তিনি জাবিয়ায় আসেন।, আবু উবাইদাহ, খালিদ ও ইয়াজিদ তাকে সেখানে অভ্যর্থনা জানান। তারা খলিফাকে গ্রহণ করার জন্য এখানে আসেন। আমর অবরোধকারী মুসলিমদের নেতৃত্বের জন্য থেকে যান।
উমর জেরুসালেমে আসেন ও উমরের চুক্তি বলে পরিচিত চুক্তিটি সম্পাদন করা হয়। এর ফলে শহর মুসলিমদের কাছে আত্মসমর্পণ করে এবং জিজিয়ার বিনিময়ে অমুসলিমদের নাগরিক ও ধর্মীয় স্বাধীনতার নিশ্চয়তা দেয়া হয়। মুসলিমদের পক্ষে খলিফা উমর এতে স্বাক্ষর করেন এবং খালিদ বিন ওয়ালিদ, আমর ইবনুল আস, আবদুর রহমান বিন আউফ ও মুয়াবিয়া মুসলিম পক্ষে চুক্তির স্বাক্ষী হন। ৬৩৭ সালের এপ্রিলের শেষের দিকে জেরুসালেম কাগজকলমে খলিফার কাছে আত্মসমর্পণ করে। ৫০০ বছরের নিপীড়নমূলক রোমান শাসনের পর এই প্রথম ইহুদিরা জেরুসালেম বসবাস ও উপাসনা করার জন্য পুনরায় অনুমতি পায়।
বিভিন্ন লিখিত মুসলিম দলিল মোতাবেক যোহরের নামাজের সময় সফ্রোনিয়াস উমরকে চার্চ অব হলি সেপালচারে নামাজ পড়ার আমন্ত্রণ জানান। কিন্তু এমন করার ফলে ভবিষ্যতে চার্চের খ্রিষ্টান গুরুত্ব কমে যেতে পারে ও মুসলিমরা চুক্তি ভঙ্গ করে এটিকে মসজিদে পরিণত করতে পারে এই আশঙ্কায় উমর তাতে রাজি হননি। জেরুসালেমে দশদিন অবস্থান করার পর খলিফা উমর মদীনা ফিরে আসেন।
পরবর্তী ঘটনা
thumb|right|upright|200px|alt=Image of Dome of the Rock, Jerusalem|৬৯১ সালে [[উমাইয়া খিলাফত|উমাইয়া খলিফা আবদুল মালিক কর্তৃক প্রতিষ্ঠিত ডোম অব দ্য রক।]]
খলিফার নির্দেশ অনুযায়ী ইয়াজিদ কায়সারিয়ায় যাত্রা করেন ও পুনরায় বন্দর নগরীর অবরোধে নেতৃত্ব দেন। আমর ও শুরাহবিল ফিলিস্তিন বিজয় সম্পন্ন করার কাজে যাত্রা করেন। সে বছরেই এই কাজ সমাপ্ত হয়। তবে ৬৪০ সাল নাগাদ কায়সারিয়া দখল করা সম্ভব হয়নি। এসময় প্রথম মুয়াবিয়া সিরিয়ার গভর্নর ছিলেন ও তার কাছে এই শহর আত্মসমর্পণ করে। ১৭,০০০ সৈন্যের বাহিনী নিয়ে আবু উবাইদাহ ও খালিদ উত্তর সিরিয়া জয় করতে অগ্রসর হন। ৬৩৭ সালে এন্টিওক জয়ের পর এই অভিযান সমাপ্ত হয়। ৬৩৯ সালে মুসলিমরা মিসর আক্রমণ ও জয় করে।
জেরুসালেমে অবস্থানের সময় সফ্রোনিয়াস উমরকে বেশ কিছু পবিত্র স্থান দেখাতে নিয়ে যান। এর মধ্যে টেম্পল মাউন্টও ছিল। এর দুরবস্থা দেখে উমর এখানকার জঞ্জাল ও ধ্বংসস্তুপ সরিয়া একটি কাঠের তৈরী মসজিদ নির্মাণের আদেশ দেন। গলের বিশপ আরকালফ ৬৭৯ থেকে ৬৮২ এর মধ্যে জেরুসালেম ভ্রমণ করেন। তিনি এসময় তার দেখা মসজিদের বিবরণ দেন। তার বর্ণনায় এটির বীমগুলো কাঠের তৈরী ও এটি পুরানো ধ্বংসাবশেষের উপর নির্মাণ করা হয়েছিল এবং এতে মোট ৩,০০০ লোক একসাথে নামাজ আদায় করতে পারত।
জেরুসালেম বিজয়ের ৫০ বছরেরও বেশি সময় পর ৬৯১ সালে উমাইয়া খলিফা আবদুল মালিক ডোম অব দ্য রক নির্মাণের কাজে হাত দেন। দশম শতাব্দীর ইতিহাসবিদ আল-মুকাদ্দাসির লেখা অনুযায়ী আবদুল মালিক শহরের খ্রিষ্টান গির্জার চাকচিক্যের সাথে তুলনীয় কিছু গড়ার জন্য এই নির্মাণে হাত দেন। তবে তার উদ্দেশ্য যাই থাক, এর জাকজমক ও আকার তৎকালীন মুসলিমদের সাথে জেরুসালেমের সংযোগ বৃদ্ধিতে যথেষ্ট সহায়ক ছিল।
পরবর্তী ৪০০ বছর ধরে ঐ অঞ্চলে মুসলিমদের কর্তৃত্ব বজায় ছিল। প্রথম ক্রুসেডের সময় ইউরোপীয়রা জেরুসালেম দখল করে নেয়ার আগ পর্যন্ত এটি মুসলিমদের অধীনে ছিল।
এডো ব্রান্ডেস
এডো আন্দ্রে ব্রান্ডেস (Eddo Brandes; জন্ম: ৫ মার্চ, ১৯৬৩) নাটাল প্রদেশের পোর্ট শেপস্টোনে জন্মগ্রহণকারী দক্ষিণ আফ্রিকাণ বংশোদ্ভূত জিম্বাবুয়ের সাবেক আন্তর্জাতিক ক্রিকেটার। ১৯৮৭ থেকে ১৯৯৯ সময়কালে জিম্বাবুয়ে ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। এডো ব্রান্ডেস চারটি (১৯৮৭, ১৯৯২, ১৯৯৬ ও ১৯৯৯) ক্রিকেট বিশ্বকাপে জিম্বাবুয়ে দলের প্রতিনিধিত্ব করেছেন।
ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, নিচেরসারিতে কার্যকরী ব্যাটিংশৈলী উপস্থাপন করেছেন তিনি।
বিতর্ক
আউট করতে ব্যর্থ হওয়ায় অস্ট্রেলীয় বোলার গ্লেন ম্যাকগ্রা'র সাথে তার আদিরসাত্মক বাক্য বিনিময়ের ঘটনা ঘটে। ম্যাকগ্রা তাকে জিজ্ঞাসা করলেন, 'আপনি এতো মোটা কেন?' জবাবে ব্রান্ডেস বলেন যে, 'কারণ, সার্বক্ষণিক আমি আপনার স্ত্রীকে ভালবাসি। তিনি প্রতিবারই আমাকে একটি করে বিস্কুট দেন।'
প্রায়-ইতিহাস
প্রায়-ইতিহাস বলতে সেই সময়কে বোঝায় যখনকার লিখিত উপাদান পাওয়া গেছে, কিন্তু তা আজও পড়া যায়নি। এটি প্রাক-ইতিহাস ও ইতিহাস যুগের মধ্যবর্তী সময়কাল। মেহেরগড় সভ্যতা হল একটি প্রায়-ইতিহাস যুগের একটি সভ্যতা। হরপ্পা সভ্যতায় লিপির প্রচলন হয়েছিল কিন্তু, “সিন্ধু লিপি” নামে হরপ্পা সভ্যতার এই লিপির পাঠোদ্ধার করা সম্ভব হয়নি। তবে বিভিন্ন ঐতিহাসিক তাম্র ব্রোঞ্জ ব্যবহারের সূত্রপাত থেকে লৌহ যুগের সূচনা পর্যন্ত কাল পর্বটিকে প্রায় ঐতিহাসিক যুগ চিহ্নিত করেছেন। ১৯৫১ খ্রিস্টাব্দে ক্রিস্টোফার হকার প্রথম বিশ্ব প্রাগৈতিহাসিক সম্মেলনে সভাপতির ভাষনে প্রায় ইতিহাস সম্বন্ধীয় ধারণা প্রকাশ করেন। খ্রিস্টপূর্ব পাঁচ হাজার থেকে এক হাজার দুই শত খ্রিস্ট -পূর্বাব্দ পর্যন্ত সময়কাল হল প্রায় ইতিহাস পর্ব। ভারতের ক্ষেত্রে তাম্র ব্রঞ্জ থেকে লৌহ যুগের সূচনা কাল পর্যন্ত সময়কালকে প্রায় ইতিহাস পর্ব হিসাবে বোঝানো হয়।
জাভেদ মারুফখাইল
জাভেদ মারুফখাইল একজন নরওয়েজিয়ান ক্রিকেটার যিনি জাতীয় দলের হয়ে খেলেন। ২০১৯ সালের মে মাসে গের্নেসিতে অনুষ্ঠিত আইসিসি টি-টোয়েন্টি বিশ্বকাপ ইউরোপ বাছাইপর্বের টুর্নামেন্টের আঞ্চলিক ফাইনালের জন্য নরওয়ের দলে জায়গা পেয়েছিলেন তিনি। তিনি ১৫ জুন ২০১৯ এ ইতালির বিপক্ষে নরওয়ের হয়ে টি-টোয়েন্টি আন্তর্জাতিক (টি টোয়েন্টি)  তে আত্মপ্রকাশ করেছিলেন।
ভারতীয় জাতীয় গণতান্ত্রিক ফ্রন্ট
ভারতীয় জাতীয় গণতান্ত্রিক ফ্রন্ট ছিল ভারতের পশ্চিমবঙ্গের একটি রাজনৈতিক দল, যার নেতৃত্বে ছিলেন প্রাক্তন কংগ্রেস মন্ত্রী আশু ঘোষ। ঘোষ ১৯৬৭ সালে যুক্তফ্রন্ট মন্ত্রিসভা পতনের কূটকৌশলে অংশ নিয়েছিলেন। যাইহোক, যেহেতু তিনি পিসি ঘোষের নেতৃত্বাধীন মন্ত্রিসভায় মন্ত্রী হননি যেটি ইউএফকে প্রতিস্থাপন করেছিল, তিনি বিদ্রোহ করেন এবং আইএনডিএফ গঠন করেন। আইনসভায় আইএনডিএফ-এর ১৮ জন সদস্যের সমর্থন ছিল। আইএনডিএফ রাজ্যে সরকার গঠনের জন্য রাজ্যপালের কাছ থেকে সমর্থনের প্রতিশ্রুতি দিয়েছে। আইএনডিএফ বিভক্ত হওয়ার পরে, পিসি ঘোষের আর বিধানসভায় সংখ্যাগরিষ্ঠতা ছিল না এবং ২৮ ফেব্রুয়ারি, ১৯৬৮ তারিখে রাষ্ট্রপতি শাসন ঘোষণা করা হয়।
আইএনডিএফ ১৯৬৯ সালের বিধানসভা নির্বাচনে ৯৭ জন প্রার্থীকে উপস্থাপন করেছিল। শুধুমাত্র একজন, চোপড়া আসনে আব্দুল করিম চৌধুরী একটি আসনে জয়ী হতে পেরেছিলেন। মোট আইএনডিএফ পেয়েছে ১১৮৬৫০ ভোট।
আরব্য রজনী
আরব্য রজনী (আরবি: كتاب ألف ليلة وليلة‎ কিতাব আলফে লায়লা ওয়া-লায়লা) মধ্যপ্রাচ্য ও দক্ষিণ এশীয় গল্প এবং লোককথার একটি সংকলন যা ইসলামের স্বর্ণযুগে আরবিতে সংগৃহিত হয়েছিল। এর মূল নাম এক হাজার এবং এক রাত, তবে সহস্র এবং এক আরব্য রজনী বা এরবিয়ান নাইটস নামেও এটি পরিচিত।
পশ্চিম, মধ্য ও দক্ষিণ এশিয়া এবং উত্তর আফ্রিকা হতে লেখক, অনুবাদক ও গবেষকগণ বহু বছর ধরে আরব্য রজনীর গল্পগুলো সংগ্রহ করেছেন। মূলত প্রাচীন ও মধ্যযুগের আরব, পারস্য, ভারত, মিশর ও মেসপেটমিয়ার লোককাহিনী ও সাহিত্য এ গল্পগুলোর উৎস। এর মাঝে অনেক গল্পই খলিফাদের যুগের। বাকিগুলো পাহলভীয় সাহিত্যের অন্তর্ভুক্ত যার মাঝে কিছু ভারতীয় উপাদান বিদ্যমান।
আরব্য রজনীর সকল সংস্করণেই সম্রাট শাহরিয়ারকে তার স্ত্রী শেহেরেযাদ কাহিনীগুলো শোনায়। কোন সংস্করণে কয়েকশ’ আবার কিছু সংস্করণে এক হাজার একটি বা তার চেয়ে বেশি কাহিনী সঙ্কলন করা হয়েছে। কাহিনীগুলো গদ্যরীতিতে বর্ণনা করা হয়েছে, তবে কদাচিৎ পদ্যও ব্যবহার করা হয়েছে গানে এবং ধাঁধায় এবং অতিরিক্ত আবেগ প্রকাশে। কতিপয় দীর্ঘ কবিতা থাকলেও বাকিগুলো সবই ছড়া বা চতুষ্পদী শ্লোক।
আরব্য রজনীর মূল আরবী সংস্করণে আলাদিনের আশ্চর্য প্রদীপ, আলী বাবা এবং চল্লিশ চোর আর সিন্দাবাদের সমুদ্রযাত্রা গল্পগুলো ছিল না। মধ্যপ্রাচ্যের এসব লোককাহিনী আরব্য রজনীর মাঝে অন্তর্ভুক্ত করেন আঁতোয়ান গ্যালেন্ড ও অন্যান্য ইয়োরোপীয় অনুবাদকগণ।
সারসংক্ষেপ
আরব্য রজনীর মূল কাহিনী কাঠামো গড়ে উঠেছে পারস্যের রাজা এবং তার নববধূকে ঘিরে। তার ভাইয়ের বধূর অবিশ্বস্ততা তাকে ভীষণভাবে নাড়া দেয়। পরবর্তীতে তার নিজের স্ত্রীর প্রতারণায় তিনি পুরোই হতভম্ব হয়ে পড়েন এবং এই অভিজ্ঞতা তাকে নারীবিদ্বেষী করে তোলে। তিনি তার স্ত্রীকে মৃত্যুদণ্ড দেন এবং একের পর এক কুমারী বিয়ে করে তাদের পরের দিন সকালেই মৃত্যুদণ্ড দেয়া শুরু করেন যাতে তারা প্রতারণার সুযোগই না পায়। রাজার উজির ছিলেন কুমারী সন্ধানের দায়িত্বে। রাজ্যে আর কোন কুমারী খুঁজে না পেয়ে অবশেষে উজির নিজের কন্যার সাথে রাজার বিয়ে দেন। বিয়ের রাতে শাহ্‌রাযাদ রাজাকে একটা গল্প বলা শুরু করে কিন্তু শেষ করে না। রাজা গল্পের শেষ জানতে এতই আগ্রহী থাকে যে মৃত্যুদণ্ড বিলম্বিত করার সিদ্ধান্ত নেয়। শাহ্‌রাজাদ একটা গল্প শেষ হওয়ার সাথে সাথেই আরেকটা গল্প শুরু করে। পরের গল্পটাও রাতের মাঝে শেষ হয় না। এভাবেই তার মৃত্যুদণ্ড বিলম্বিত হতে থাকে ১০০১ রাত পর্যন্ত।
আরব্য রজনীতে বিভিন্ন ধরনের গল্প সন্নিবেশিত হয়েছে। এতে একই সাথে রয়েছে ইতিহাস দ্বারা অণুপ্রাণিত গল্প, প্রেম কাহিনী, বিয়োগাত্মক কাহিনী, রম্যরচনা, কবিতা এবং প্রহসন। গল্পগুলোকে বিভিন্ন কাল্পনিক চরিত্র ও ঐতিহাসিক চরিত্র দিয়ে সাজানো হয়েছে। আরব্য রজনীর প্রধান চরিত্র আব্বাসীয় খলিফা হারুন আল রসিদ। এছাড়াও এতে তার উজির জাফর আল বারমাকি এবং বিখ্যাত কবি আবু নুয়াসের উল্লেখ রয়েছে যদিও যে সময়কালের প্রেক্ষাপটে কাহিনী সাজানো, এঁদের সময়কাল তারও ২০০ বছর পর। বিভিন্ন গল্পে দেখা যায় কথক অন্য কথকের মাধ্যমে কাহিনী বর্ণনা করেছে। এর বিভিন্ন সংস্করণে কাহিনীর ইতি টানা হয়েছে বিভিন্নভাবে কিন্তু সব সংস্করণেই কাহিনীর শেষে রাজা তার স্ত্রীর মৃত্যুদণ্ডাদেশ বাতিল করেন।
ইতিহাস
আরব্য রজনীর ইতিহাস বেশ জটিল। আধুনিক গবেষকেরা গল্পগুলো সংগ্রহের ইতিহাস নিয়ে অনেক গবেষণা করেছেন। রবার্ট আরউইন তাদের গবেষণালব্ধ তথ্যগুলোকে সংক্ষেপে লিখেছেন, “ ১৮৮০ এবং ১৮৯০ এর দিকে যটেনবার্গ ও অন্যান্যরা আরব্য রজনীর উপর অনেক কাজ করেন যার ভিত্তিতে একটি সম্মিলিত ধারণার সৃষ্টি হয়। বেশিরভাগ গবেষক এই সিদ্ধান্তে পৌঁছেছেন যে আরব্য রজনীর গল্পগুলো অনেকের দ্বারা সংগৃহীত এবং এর পূর্বেকার গল্পগুলো ভারত ও পারস্য থেকে এসেছে। অষ্টম শতকের দিকে এই গল্পগুলো আরবিতে অনুবাদ করে ‘আলিফ লায়লা’ শিরোনামে সংকলিত করা হয়। পরবর্তীতে নবম ও দশম শতকের দিকে ইরাকে মূল গল্পগুলোর সাথে আরবদের গল্প সংযুক্ত হয় যার মাঝে খলিফা হারুনুর রশিদকে নিয়েও কিছু গল্প ছিল। দশম শতকের পরে আরও কিছু আলাদা গল্প এর মাঝে সংযুক্ত হয়। ত্রয়োদশ শতকের পরে সিরিয়া ও মিশরে আরও গল্প যুক্ত হয় যার বেশিরভাগ ছিল যৌনতা ও জাদু সম্পর্কিত।
সম্ভাব্য ভারতীয় যোগসূত্র
গবেষকেরা আরব্য রজনীর অনেক গল্পের মূল ধারণার উপাদান সংস্কৃত সাহিত্যে খুঁজে পেয়েছেন। আরব্য রজনীতে ভারতীয় লোকসাহিত্য কিছু জীবজন্তুর গল্পের মাধ্যমে উপস্থাপন করা হয়েছে যাতে সংস্কৃত উপকথার প্রভাব পরিলক্ষিত হয়। পঞ্চতন্ত্র ও বেতাল পঞ্চবিংশতি এর মাঝে উল্লেখযোগ্য। জাতক কাহিনিমালা ৫৪৭ টি বৌদ্ধ নীতিকাহিনীর সংকলন । “ষাঁড় ও গাধার গল্প” এবং এর সাথে সম্পর্কিত “এক বণিক ও তাঁর স্ত্রীর গল্প” দু’টোরই উল্লেখ রয়েছে জাতক এবং আরব্য রজনীতে। সম্ভবত পঞ্চতন্ত্রের প্রভাব এসেছে সংস্কৃত তন্ত্রপক্ষ থেকে।
দিনপঞ্জি
গবেষকেরা আরব্য রজনীর প্রকাশনা সংক্রান্ত ইতিহাস লিপিবদ্ধ করেছেন এভাবে: هزار ره صفت هفت خوان و رويين دژ فرو شنيدم و خواندم من از
চটুলটা
২৫ মার্চ, ১৭০৯ তারিখে প্যারিসের একটা বাড়িতে সন্ধ্যায় এক যুবকের একটা গল্পের চরিত্র ছিল দৈত্য, জিন আর আলাউদ্দিন। সেই গল্প শুনে সঙ্গের খাতায় লিপিবদ্ধ নিলেন প্রাচ্যবিদ আঁতোয়া গ্যাল্যাঁ। তা থেকেই পরে জন্ম নিল ‘আলাউদ্দিনের আশ্চর্য প্রদীপ’ গল্পের লিখিত রূপ।
এর আগেই গ্যাল্যাঁর অনুবাদে প্রাচ্যের বিখ্যাত বই ‘আরব্য রজনী’র কয়েক খণ্ড প্রকাশিত হয়েছে। কিন্তু গ্যাল্যাঁ আর গল্প পাননি কারণ তাঁর সঙ্গে থাকা পুঁথিতে আর গল্প নেই।
সমস্যার সুরাহা হল লুকাচের বাড়িতে, ওই যুবকের গল্প শুনে। যুবকটির নাম হানা দিয়াব। আলেপ্পোর এক বস্ত্র-ব্যবসায়ী পরিবারের ছেলে দিয়াব ১৭০৮ সালে প্যারিসে আসেন, লুকাচের সঙ্গেই। যুবকের গল্প বলার কায়দা চমৎকার। মার্চের সেই সন্ধ্যায় আলাদিনের গল্প ছাড়াও আরও কয়েকটা গল্প দিয়াবের মুখে শোনেন গ্যাল্যাঁ আর লুকাচ। একটা গল্প এক গরিব কাঠুরিয়া, তাঁর ধনী ভাই, এক দল চোর আর এক দাসীকে নিয়ে। ‘আরব্য রজনী’ বইয়ে গল্পটা ‘আলিবাবা ও চল্লিশ চোর’ নামে বিখ্যাত। গ্যাল্যাঁ সে দিন এই গল্পটারও নোট নিয়েছিলেন। কিন্তু আসল সত্য এই, আলাদিন বা আলিবাবা ও চল্লিশ চোর— এই দু’টি জনপ্রিয় গল্পের উল্লেখ কোনও আরবি পুঁথিতে নেই। কারণ গল্পগুলো দিয়াবের গল্প ‌। গবেষকদের ভাষায়, ‘অরফ্যান টেলস’।
এ ভাবেই দিয়াবের মুখে শোনা গল্পের ভিত্তিতে ইউরোপীয় ভাষায় ‘আরব্য রজনী’র প্রথম সার্থক অনুবাদক হলেন আঁতোয়া গ্যাল্যাঁ। ১৭০৪-১৭১৭ সালের মধ্যে মোট বারো খণ্ডে অনুবাদের কাজটি সম্পূর্ণ করেন তিনি। গ্যাল্যাঁর সঙ্গে মোট বারো বার আড্ডায় দিয়াব ষোলোটি গল্প বলেন। তার মধ্যে দশটি গল্পকে গ্যাল্যাঁ স্থান দিলেন তাঁর অনূদিত ‘আরব্য রজনী’র দশম থেকে দ্বাদশ খণ্ডে। তাঁর অনুবাদে ‘আরব্য রজনী’র জলহাওয়ায় কোথাও কোথাও উঁকি দেয় তখনকার ফ্রান্সও। দিয়াবের কাছে শোনা ‘রাজকুমার আহমেদ ও পেরি-বানু’র গল্পে যে বিলাসবহুল প্রাসাদ আর বিপুল ঐশ্বর্যের বর্ণনা, তা মনে করায় ফরাসি শাসক লুই দ্য গ্রেট-এর আমলের বিখ্যাত ভার্সাই প্রাসাদকে।
এলেলা ডায়ান
এলেলা ডায়ান মেনিগ (জন্ম: এপ্রিল ২০, ১৯৮৩; এলেলা ডায়ান নামে পরিচিত), একজন মার্কিন গায়ক-গানলেখক।
প্রাথমিক জীবন
ডায়ান ১৯৮৩ সালে মার্কিন যুক্তরাষ্ট্রের ক্যালিফোর্নিয়ার নেভাদা শহরে জন্ম নেন। সঙ্গীতজ্ঞ বাবা-মার সংস্পর্শে গান গাওয়ার মধ্য দিয়ে এবং বিদ্যালয়ে গায়কদলের সাথে সমবেত সঙ্গীত পরিবেশনার অভিজ্ঞতার মাধ্যমে বেড়ে উঠেন তিনি। নিজে গিটার বাজাতে শেখার পর, তিনি পরিবার ও প্রকৃতি নিয়ে গান লিখতে শুরু করেন। তার প্রথম স্ব-মুক্তি রেকর্ডিং ফরেস্ট প্যারেড ২০০৩ সালে মুক্তি পায়। তার প্রথম একক পাবলিক উপস্থিতি ছিল নেভাদা শহরের স্থানীয় জোয়ানা নিউসামের ফেলো আমন্ত্রণে। একক কর্মজীবন শুরু করার পূর্বে তিনি নেভাদা শহরের ব্ল্যাক বিয়ার ব্যান্ডের সাথে কাজ করতেন।
কর্মজীবন
তার দ্য পাইরেট'স গসপেল অ্যালবামের গানসমূহ রচিত হয় ইউরোপ ভ্রমণকালে। যা বাবার স্টুডিওতে রেকর্ড করা হয় এবং প্রথম স্ব-মুক্তি দেয় হয় ২০০৪ সালে, হাতের অক্ষরে লেখা কাগজ এবং লেইসের ভেতরে জরি আবরনে। এই অ্যালবাম হলোসেন মিউজিক কর্তৃক সংশোধিত হয়েছিল ২০০৬ সালে এবং ব্যাপক সমালোচকদের প্রশংসা অর্জন করে।
মুহাম্মাদ মোহাকিক
রাজনৈতিক পেশা
নব্বইয়ের দশকের গোড়ার দিকে আফগান গৃহযুদ্ধের সময়, তিনি তার হাজারী জনগণের পক্ষে লড়াই করা একজন বিশিষ্ট নেতা হিসাবে পরিচিত ছিলেন। ১৯৯০ এর দশকের শেষের দিকে, মুহাকিক আফগানিস্তানের ইসলামী আমিরাত (তালেবান)-এর বিরুদ্ধে তাদের প্রতিরোধ ও সংগ্রামে উত্তর জোটে (যুক্তফ্রন্ট) যোগদান করেছিলেন। তালেবানের পতনের পর হামিদ কারজাইয়ের অন্তর্বর্তীকালীন সরকারে তাকে উপরাষ্ট্রপতি ও পরিকল্পনা মন্ত্রীর পদে নিয়োগ দেওয়া হয়।
২০০৪ সালের আফগানিস্তানের রাষ্ট্রপতি নির্বাচনে মোহাকিক প্রার্থী হিসাবে নির্বাচনে অংশ নিয়েছিলেন। হামিদ কারজাই ও ইউনুস কানুনির পরে তিনি ১১.৭% ভোট নিয়ে তৃতীয় স্থান অধিকার করেছিলেন।
আমেরিকান এন্টারপ্রাইজ ইনস্টিটিউটের আহমদ মজিদিয়ারের জানুয়ারি ২০০৯-এর একটি নিবন্ধে মোহাকিককে ২০০৯ সালের আফগান রাষ্ট্রপতি নির্বাচনের পঞ্চাশজন সম্ভাব্য প্রার্থীর তালিকায় অন্তর্ভুক্ত করেছিলেন। তবে শেষ পর্যন্ত, মোহাকিক নির্বাচনে তার প্রধান প্রতিদ্বন্দ্বী আবদুল্লাহ আবদুল্লাহর বিরুদ্ধে রাষ্ট্রপতি কারজাইকে সমর্থন করার পথ বেছে নিয়েছিলেন।
২০১০ সালে, তালেবান বিদ্রোহীদের প্রতি তুচ্ছ করার নীতির কারজাইয়ের নীতির কারণে মোহাকিক রাষ্ট্রপতি কারজাইয়ের সমর্থন করা বন্ধ করে দিয়েছিলেন। প্রয়াত ২০১১ সালে মোহাকিক, আহমেদ জিয়া মাসুদের এবং আব্দুল রশিদ দস্তুম নির্মিত আফগানিস্তানের ন্যাশনাল ফ্রন্ট (এছাড়াও আফগানিস্তান ন্যাশনাল ফ্রন্ট, (এএনএফ) তৈরি করেছিলেন। ২০১০ সালের মে মাসে হাজী মুহাম্মাদ মোহাকিক হাজারারজে কুচীদের আক্রমণের প্রতিবাদে সমর্থন দিয়েছিলেন।
মোহাম্মদ আশরাফ গনির সভাপতিত্বে তিনি দেশের দ্বিতীয় উপ-প্রধান নির্বাহী হিসাবে দায়িত্ব পালন করেছিলেন।
টম মাইলস (মল্লক্রীড়াবিদ)
জীবনের প্রথমার্ধ
মাইলস বুন্দাবার্গে জন্মগ্রহণ করেন, তিনি জেমস মাইলস (১৮৭৮-১৯৪০) এবং গ্রেস মেরিফিল্ড নিকলসন (১৮৮৫-১৯৪৩) এর পুত্র। তিনি ১৯১১ থেকে বুন্দাবার্গ সাউথ স্টেট স্কুলে পড়াশোনা করেন।
পরবর্তী জীবন
১৯৬১ সালে ব্রিসবেনে একটি গাড়ির ধাক্কায় মাইলস মারা যান।
ফিফা ১৩
ফিফা ১৩ ইলেকট্রনিক আর্টসের ফিফা সিরিজের একটি ফুটবল গেমস। গেমসটি প্রস্তুত করেছে ইএ কানাডা এবং বিশ্বব্যাপী ইএ স্পোর্টস লেবেলের অধীনে বাজারে ছাড়া হয়েছে। ২০১২ সালের সেপ্টেম্বর মাসে ইউরোপ ও অস্ট্রেলিয়া অঞ্চলে এবং ২০১২ সালের অক্টোবরে উত্তর আমেরিকায় জনপ্রিয় সকল গেম কনসোলের জন্য এটি প্রকাশ করা হয়। এর মধ্যে প্লেস্টেশন ৩ ও এক্সবক্স ৩৬০ সংস্করনে উন্নততর গেম ইঞ্জিন ব্যবহার করা হয়েছে। ফলে এই সংস্করনের গ্রাফিক্সের মান অনেক উন্নত এবং এতে অনেক ধারাভাষ্যকার যুক্ত করা হয়েছে। ইএ এই সংস্করণের নাম দিয়েছে পরবর্তী-প্রজন্ম। কম্পিউটারসহ অন্যান্য সংস্করণে পুরানো গেম ইঞ্জিন ব্যবহৃত হয়েছে। নিনটেন্ডো ডিএস সংস্করণে জায়গা সঙ্কটের কারণে অপেক্ষাকৃত কম দল, স্টেডিয়াম, মোড ও পোশাক দেয়া হয়েছে।
পরবর্তী প্রজন্মের গেম ইঞ্জিনে ধারাভাষ্য দিয়েছেন স্কাই স্পোর্টসের ক্লাইভ টাইল্ডেসলি এবং অ্যান্ডি টাউন্সেন্দ। তবে বর্তমান প্রজন্মের গেম কনসোলে মার্টিন টেইলর এবং এলেন স্মিথ সঙ্গ দিয়েছেন।
বৈশিষ্ট্যসমূহ
ফিফা ১৩ এক্সবক্স ৩৬০ এর জন্য কিনেক্ট এবং প্লে স্টেশন ৩ এর জন্য প্লেস্টেশনমুভ সমর্থন করে। এছাড়া এর উইই ইউ সংস্করণে কিছু নতুন স্পর্শ-ভিত্তিক বৈশিষ্ট্য যুক্ত হয়েছে।
লীগসমূহ
এই গেমটিতে ফিফা ১২-এর সব লীগ রয়েছে। এর সাথে যোগ হয়েছে সৌদি প্রফেশনাল লীগ। যা ফিফা সিরিজের ইতিহাসে প্রথম।
গাঢ় হরফে লেখা লীগগুলো ফিফার এই সংস্করণে নতুন।
জাতীয় দলসমূহ
ফিফা ১৩ গেমটিতে ৪৬টি জাতীয় দল রয়েছে। এদের মধ্যে চেক রিপাবলিক এবং প্যারাগুয়েকে পুনরায় ফিরিয়ে আনা হয়েছে। ভারত, ভেনিজুয়েলা এবং বলিভিয়া ফিরেছে ১১ বছর পর। লাইসেন্স চুক্তি না হওয়ার কারণে ক্রোয়েশিয়াকে সরিয়ে ফেলা হয়েছে।
গাঢ় হরফে লেখা দলগুলো ফিফার এই সংস্করণে নতুন।
বদলাপুর
বদলাপুর শ্রীরাম রাঘবন পরিচালিত ২০১৫ সালের ভারতীয় প্রতিশোধধর্মী নাট্য চলচ্চিত্র। চলচ্চিত্রটিতে প্রধান চরিত্রে অভিনয় করেছেন বরুণ ধবন, নওয়াজুদ্দীন সিদ্দিকী, হুমা কোরেশী, ইয়ামি গৌতম ও দিব্যা দত্ত।
সঙ্গীত
বদলাপুর চলচ্চিত্রের গানের সুর ও সঙ্গীত পরিচালনা করেছেন শচীন-জিগার। গানের কথা লিখেছেন দীনেশ বিজন ও প্রিয়া সারাইয়া। প্রথম গান "জি কারদা" একক গান হিসেবে ২০১৪ সালের ৯ ডিসেম্বর প্রকাশিত হয়। পরে ২০১৫ সালে ১৫ ফেব্রুয়ারি "জীনা জীনা" গানটি প্রকাশিত হয়। গানটি ফেব্রুয়ারি মাসের শেষ সপ্তাহে টপচার্টে প্রথম স্থানে ছিল।
উমর (দ্ব্যর্থতা নিরসন)
উমর শিরোনাম দ্বারা নিচের নামগুলোকে নির্দেশ করা হতে পারে:
ইসরার আলী
ইসরার আলী (اسرار علی; জন্ম: ১ মে, ১৯২৭ - মৃত্যু: ১ ফেব্রুয়ারি, ২০১৬) তৎকালীন ব্রিটিশ ভারতের জলন্ধরে জন্মগ্রহণকারী পাকিস্তানি আন্তর্জাতিক ক্রিকেটার ছিলেন। ১৯৫২ থেকে ১৯৫৯ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। পাকিস্তান ক্রিকেট দলের সদস্য হিসেবে ১৯৫২-৫৩ মৌসুমে প্রথম টেস্টে ভারতের বিপক্ষে অংশ নেন।
ঘরোয়া প্রথম-শ্রেণীর ক্রিকেটে বাহাওয়ালপুর, মুলতান ও দক্ষিণ পাঞ্জাবের প্রতিনিধিত্ব করেছেন তিনি। দলে তিনি মূলতঃ বামহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে বামহাতে ব্যাটিং করতে পারতেন।
প্রথম-শ্রেণীর ক্রিকেট
১৯৪৬-৪৭ মৌসুমে রঞ্জী ট্রফির মাধ্যমে প্রথম-শ্রেণীর খেলোয়াড়ী জীবন শুরু করেন ও ১৯৬০-৬১ মৌসুম পর্যন্ত খেলেন। ১৯৫৭-৫৮ মৌসুমে বাহাওয়ালপুরের সদস্য হিসেবে কায়েদ-ই-আজম ট্রফিতে পাঞ্জাব এ-দলের বিপক্ষে খেলেন। ঐ খেলায় ৫৮ রানে ৯ উইকেট পেয়েছিলেন তিনি। খেলায় তিনি ৮৮ রান খরচায় ১১ উইকেট দখল করেন। ঐ প্রতিযোগিতার কোয়ার্টার-ফাইনালে ঢাকা বিশ্ববিদ্যালয়ের বিপক্ষে ১১-১০-১-৬ বোলিং পরিসংখ্যান দাঁড় করেন ও ৩৯ রানে প্রতিপক্ষকে গুটিয়ে দেন। এরপর, ব্যাট হাতে নিয়ে ব্যক্তিগত সর্বোচ্চ ৭৯ রান তুলেন।
১৯৫৯ সালে ইংল্যান্ডের পেশাদার ল্যাঙ্কাশায়ার লীগে খেলেন। ব্যাকাপ দলের সদস্যরূপে ৫০.৬৬ গড়ে ৯১২ রান তুলেন ও ২২.৯৫ গড়ে ৪৮ উইকেট লাভ করেন।
আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন ইসরার আলী। ১৯৫২-৫৩ মৌসুমে ভারতের বিপক্ষে শীর্ষসারির ব্যাটসম্যান হিসেবে ঐ টেস্টগুলোয় অংশ নিয়েছেন। এরপর ১৯৫৯-৬০ মৌসুমে সফরকারী অস্ট্রেলিয়ার বিপক্ষে নিচেরসারির ব্যাটসম্যান ও উদ্বোধনী বোলার হিসেবে খেলেন।
১৬ অক্টোবর, ১৯৫২ তারিখে দিল্লিতে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ২১ নভেম্বর, ১৯৫৯ তারিখে লাহোরে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি। ২৫.৬৬ গড়ে ৬ উইকেট পান। তন্মধ্যে লেস ফাভেলকেই চারবার আউট করেন।
দেহাবসান
২২ জানুয়ারি, ২০১১ তারিখে আসলাম খোখারের দেহাবসানের পর তিনি পাকিস্তানের বয়োজ্যেষ্ঠ টেস্ট ক্রিকেটার ছিলেন। ১ ফেব্রুয়ারি, ২০১৬ তারিখে ৮৮ বছর বয়সে ওকারা এলাকায় ইসরার আলী’র দেহাবসান ঘটে।
মুহাম্মাদের নাম ও উপাধি
মুহাম্মদ (সা.) এর নাম ও উপাধি, মুহাম্মদ (সা.) এর নাম ও বৈশিষ্ট্য, মুহাম্মদ (সা.) এর নাম (আরবি : أسماء النبي 'আসমা'উ ন’-নবীই ) হলো ইসলামের নবী মুহাম্মদ এর নাম এবং মুসলমানগণ এই নামসমূহ ব্যবহার করে, এর মধ্যে ৮৮ টি সাধারণত পরিচিত, তবে অগণিত নাম পাওয়া যায় যা মূলত কুরআন ও হাদীস গ্রন্থে পাওয়া যায়। কুরআনে বিভিন্ন উপাধির মাধ্যমে মধ্যম পুরুষ হিসাবে মুহাম্মদ (সা.) কে সম্বোধন করা হয়েছে; যেমন নবী, বার্তাবাহক, আল্লাহর দাস (আবদ)।